Tapolca Város Önkormányzata pályázatot hirdet

**2 fő közösségszervező**

munkakörbe

**A jogviszony időtartama:**

Határozott idejű munkaviszony

**Foglalkoztatás jellege:**

Teljes munkaidő

**A munkavégzés helye:**

Veszprém megye, 8300 Tapolca, Hősök tere 15.

**A munkakörbe tartozó lényeges feladatok:**

Tapolca Város Önkormányzata EFOP-1.5.2-16-2017-00012 azonosítószámú, „Humán szolgáltatások fejlesztése Tapolcán és környékén” című projektje keretében a mindenkori Támogatási Szerződés tartalmának megfelelően programok, foglalkozások, szakkörök, sportprogramok, stb. szervezése, azok népszerűsítése.

Munkája során összehangolja az egyes települések programjait, valamint együttműködik az önkormányzatok más szakembereivel, illetve az ifjúsági referenssel.

Feladatai:

* helyi célcsoportok meghatározása
* konzorcium területén élők megismertetése a programmal és a folyamatokkal
* a program által a helyieknek biztosított programokra, képzésekre, megbeszélésekre helyi emberek bevonása
* a kulturális és műveltségi igény kialakítása
* a rendszeres testmozgás és az egészséges életmód kialakítása
* szervezi és elősegíti a településeken működő önkormányzati, hivatali, intézményi, civil és informális szervezetek tevékenységének koordinációját
* támogatja és elősegíti az önszerveződést
* kezdeményezi, ápolja és koordinálja az e tevékenységeket érintő belső (konzorciumi) és külső (konzorciumon kívüli: megyei, regionális, országos és nemzetközi) kapcsolatokat, erőforrásokat tár fel és integrál a feladatainak ellátásához, a gyakorlati munkához
* projektdokumentációt készít.

Közvetlen felettese a projekt szakmai vezetője.

**Illetmény és juttatások:**

Az illetmény megállapítására és a juttatásokra a Munka törvénykönyvéről szóló 2012. évi I. törvény rendelkezései az irányadók.

EU-s támogatásból finanszírozott bérezéssel.

**Pályázati feltételek:**

* magyar állampolgárság
* cselekvőképesség
* büntetlen előélet
* felsőfokú végzettség
* felhasználói szintű MS Office (irodai alkalmazások)

**A pályázat elbírálásánál előnyt jelent:**

* szakirányú felsőfokú végzettség
* helyismeret
* B kategóriás jogosítvány
* projektmegvalósításban szerzett legalább 3 éves tapasztalat

**A pályázat részeként benyújtandó iratok, igazolások:**

* fényképpel ellátott, részletes szakmai tevékenységgel kibővített önéletrajz
* végzettséget igazoló dokumentum másolata
* a pályázó nyilatkozata arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul
* 90 napnál nem régebbi (eredeti) hatósági erkölcsi bizonyítvány, vagy annak megkéréséről szóló igazolás, amely a munkaszerződés megkötésének feltétele.

**A munkakör betölthetőségének időpontja:**

A munkakör a pályázatok elbírálását követően betölthető.

**A pályázat benyújtásának határideje:**

2020. 03. 17.

**A pályázati kiírással kapcsolatosan további információt Puskás Ákos alpolgármester nyújt, a 87/511-150/149-as telefonszámon.**

**A pályázat benyújtásának módja:**

* Postai úton vagy személyesen, a pályázatnak Tapolca Város Önkormányzata címére történő megküldésével (8300 Tapolca, Hősök tere 15.). Kérjük a borítékon feltüntetni a munkakör megnevezését: közösségszervező.

**A pályázat elbírálásának határideje: 2020. 03. 25.**

**A pályázat elbírálásának módja:** A formai és tartalmi követelményeknek megfelelő pályázatok közül, előzetes szűrés alapján kerülnek behívásra a jelöltek személyes elbeszélgetésre a benyújtási határidőt követően. A pályázatok elbírálása személyes meghallgatás után történik, melynek eredményéről a pályázókat írásban értesítjük.

**A munkáltatói jog gyakorlója fenntartja magának a jogot, hogy a pályázatot eredménytelennek nyilvánítsa.**

**A munkáltatóval kapcsolatos egyéb lényeges információ:**

A munkáltató a munkaszerződés első hat hónapjára próbaidőt köt ki.

**A munkáltatóval kapcsolatban további információ a** [**www.tapolca.hu**](http://www.tapolca.hu/) **honlapon található.**